Πανελλήνιο πρωτάθλημα καταδύσεων 1938

Το Πανελλήνιο Πρωτάθλημα Καταδύσεων για το έτος 1938 διεξήχθη στο Κολυμβητήριο της Ε.Θ.Ε. (Ελληνικής Θαλάσσιας Ενώσεως), στο Παλαιό Φάληρο, παράλληλα με το Πανελλήνιο Πρωτάθλημα Κολύμβησης, δηλαδή από το Σάββατο 17 Σεπτεμβρίου μέχρι και την Κυριακή 18 Σεπτεμβρίου. Διεξήχθη υπό την αιγίδα της τότε "Ελληνικής Κολυμβητικής Ομοσπονδίας Φιλάθλων" (Ε.Κ.Ο.Φ.), η οποία μετονομάστηκε το 1999 και μέχρι σήμερα είναι γνωστή ως Κολυμβητική Ομοσπονδία Ελλάδας (Κ.Ο.Ε). Το Πρωτάθλημα το κατέκτησε η ομάδα του Α.Ο. Παλαιού Φαλήρου για πρώτη φορά στην ιστορία της, (κυρίως χάρη στην καταπληκτική εμφάνιση του αθλητή Κ.Δεληγιάννη), καθώς συγκέντρωσε τους περισσότερους βαθμούς με αποτέλεσμα να φτάσει ο σύλλογος στην κορυφή της επιμέρους ομαδικής βαθμολογίας.

 Το ελληνικό Πρωτάθλημα Καταδύσεων αποτελούσε συνεχώς μέρος του Πανελλήνιου Πρωταθλήματος Κολύμβησης από το 1929 και μέχρι το 1968, όταν και ανεξαρτητοποιήθηκε, όπου τόσο η επιμέρους βαθμολογία του Πρωταθλήματος της Υδατοσφαίρισης, όσο και αυτή των Καταδύσεων, προστίθετο στη Γενική Βαθμολογία του Πρωταθλήματος της Κολύμβησης του ίδιου έτους. Τα μοναδικά χρόνια που δεν πραγματοποιήθηκε το Πρωτάθλημα καταδύσεων κατόπιν σχετικής απόφασης της Ομοσπονδίας Κολύμβησης - είτε λόγω έλλειψης συμμετοχών, είτε για διάφορους άλλους λόγους - ήταν οι διετίες 1936-1937, 1939-1940, 1945-1946 και 1950-1951 και φυσικά το χρονικό διάστημα 1940-1944 λόγω του Β' Παγκοσμίου Πολέμου. Μετά το τέλος των αγωνισμάτων, Πρωταθλητής σύλλογος στις Καταδύσεις για το 1938 ανακηρύχθηκε η ομάδα του Α.Ο. Παλαιού Φαλήρου, κυρίως χάρη στην καταπληκτική εμφάνιση του αθλητή του Κ.Δεληγιάννη, ο οποίος κατάφερε και πήρε το χρυσό μετάλλιο τόσο στο αγώνισμα των 3μ. τραμπολίνο, όσο και σε αυτό των 5μ. τραμπολίνο, συγκεντρώνοντας έτσι για την ομάδα του δεκατέσσερις (14) βαθμούς. Οι βαθμοί αυτοί βοήθησαν επίσης την ομάδα του Α.Ο. Παλαιού Φαλήρου να τερματίσει πρώτη τόσο στη Γενική Βαθμολογία, όσο και στην επιμέρους Ομαδική Βαθμολογία των Ανδρών. 1949 |1952 |1953 |1954 |1955 |1956 |1957 |1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 Σύμφωνα με το τότε ισχύον σύστημα βαθμολόγησης, το οποίο ήταν ίδιο με αυτό του Πανελλήνιου Πρωταθλήματος Κολύμβησης, η 1η θέση στα αγωνίσματα των καταδύσεων έδινε στο σύλλογο του αθλητή επτά (7) βαθμούς. Αντίστοιχα, η 2η θέση έδινε στο σύλλογό του πέντε (5) βαθμούς και τέλος, η 3η θέση έδινε στο σύλλογό του τέσσερις (4) βαθμούς. Από την επιμέρους βαθμολογία των καταδύσεων προέκυπτε ο Πρωταθλητής σύλλογος καταδύσεων για εκείνη τη χρονιά, ενώ οι συνολικοί βαθμοί που συνέλεγαν οι αθλητές της εκάστοτε ομάδας προστίθεντο και στην τελική Γενική Βαθμολογία του συλλόγου τους στο Πανελλήνιο Πρωτάθλημα Κολύμβησης της ίδιας χρονιάς. Από το πρώτο επιμέρους Πρωτάθλημα Καταδύσεων που πραγματοποιήθηκε το 1929 και με την πάροδο των ετών, ο τρόπος βαθμολογίας των προσπαθειών των αθλητών, (όσον αφορά τις επιδόσεις τους στα επιμέρους αγωνίσματα) άλλαξε πολλές φορές. Όλα αυτά όμως μέχρι το 1968, όταν και ανεξαρτητοποιήθηκε το Πανελλήνιο Πρωτάθλημα Καταδύσεων και έκτοτε εφαρμόστηκε μία σταθερή μορφή βαθμολογίας για πολλά χρόνια. Αρχείο Ελληνικής Κολυμβητικής Ομοσπονδίας Αρχείο Γενικής Γραμματείας Αθλητισμού Αθλητικό Αρχείο Βουλής Αρχείο Ελληνικής Εθνικής Βιβλιοθήκης Αρχείο Βιβλιοθήκης Εφημερίδων & Περιοδικού Τύπου Αρχείο Εφημερίδας "Μακεδονία" Αρχείο Εφημερίδας "Εμπρός" Αρχείο Εφημερίδας "Αθλητικό Βήμα" Αρχείο Εφημερίδας "Αθλητισμός"